OpenLLM-France/wikimedia huggingface dataset:
# Cortinarius subtortus

Cortinarius subtortus Cortinariaceae familiako onddo espezie bat da.
Sinonimoak: Myxacium subtortum, Cortinarius infractus var. subtortus, Gomphos subtortus, Phlegmacium subtortum.

## Deskribapena

Kapela: 3 eta 6 cm bitarteko diametrokoa. Esferikoa edo erdi-esferikoa, gero laua, pixka bat likatsua eguraldi hezearekin, lehorrarekin opakua, apur bat fibrilosoa, azkenik zimurtua, ertza beherantz bihurritua, horixka-lehoi kolorekoa.
Orriak: Nahiko zabal, zabalak, pixka bat lodiak, itsatsi-unziformeak edo zertxobait dekurrenteak, iletsuak (zistidio ugariren ondorioz); gris-oliba antzeko kolorekoak, gero arre-oliba antzeko kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: 5 eta 10 cm bitarteko garaierakoa eta 0,8 eta 1,5 cm bitarteko lodierakoa. Borra formakoa edo zilindriko luzanga gora mehetua, askotan bihurritua, arre-okre antzeko kolorekoa, oliba antzekoa goialdera. Gortina iheskorra zuri-horixka kolorekoa.
Haragia: Zurixkatik okre zurbilera doan kolorekoa, pixka bat mikatza, intsentsu usaina edo zedro-zurarena izaten du.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Subtortus epitetoa latinetik dator, okerra, bihurritua, esan nahi duen "tortus" hitzetik. Zertxobait bihurritua duelako oina.

## Jangarritasuna

Ez da jangarria.

### Nahasketa arriskua

Zedro-zuraren usain bereizgarria jariatzen du, eta identifikatzen laguntzen du.

## Sasoia eta lekua

Udan eta udazkenean. Mendiko koniferoen basoetan, leku urtsuetan, mendiko zohikaztegietan.

### Banaketa eremua

Kanada, Ameriketako Estatu Batuak, Europa, Errusia, Alpeak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 204 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 171 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Cortinarius subtortus: GBIF—the Global Biodiversity Information Facility.

## Kanpo estekak

* Datuak: Q10475342
* Multimedia: Cortinarius subtortus / Q10475342
# Cortinarius suillus

Cortinarius suillus Cortinariaceae familiako onddo espezie bat da.
Sinonimoa: Gomphos suillus.

## Deskribapena

Kapela: 5 eta 10 cm bitarteko diametrokoa, arre-gorrixkatik arre argi kolorera, ez da higrofanoa, haragitsua, fibrilositate argiz apaindutako ertza, ganbila, baina erdian titirako joerarekin.
Orriak: Zurixkak, gero krema-arrexka kolorekoak, zabal eta nahikoa zabalak, itsatsiak. Orritxoekin.
Hanka: 6 eta 8 cm bitarteko garaierakoa eta 2 eta 4 cm bitarteko diametrokoa, fusiformea oso sabelduna, kanela zikin koloretik arrexkaraino; luzetarako fibrila ilunagoekin, oinarrian zurixka.
Haragia: Zuri-krema kolorekoa edo arrexka, usain eta zapore nabarmenik gabe.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Suillus epitetoa latinetik dator, suinoa, txerria esan nahi duen, “suillus” hitzetik. Handia delako.

## Jangarritasuna

Ez da jangarria.

### Nahasketa arriskua

Cortinarius brunneus delakoak izan dezake antza.

## Sasoia eta lekua

Zelai belartsuetan eta akuzifolioen basoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 195 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Cortinarius suillus: GBIF—the Global Biodiversity Information Facility.

## Kanpo estekak

* Datuak: Q10460221
* Multimedia: Cortinarius suillus / Q10460221
# Cortinarius traganus

Cortinarius traganus Cortinariaceae familiako onddo espezie bat da.
Sinonimoak: Agaricus monachella, Inoloma traganum, Gomphos traganus, Phlegmacium traganum.

## Deskribapena

Kapela: 3 eta 10 cm bitarteko diametrokoa. Ia esferikoa, gero ganbila. Lila fibrilosoa edo more bizi kolorekoa, adinean aurrera egin ahala, okre-zurixka kolorea hartzen joaten da.
Orriak: Lodiak, marjinatuak, ildaskatuak, zabal, hasieran lehoi-okre antzeko kolorekoak, gero arre-kanela kolorekoak.
Hanka: 6 eta 10 cm bitarteko garaierakoa eta 1 eta 3 cm bitarteko diametrokoa. Borra formakoa edo salbuespen gisa, erraboil marjinatu batekin. Hasieran more kolorekoa, gero zurbilduaz eta okre antzeko kolorea hartuaz.
Haragia: Hori-arre kolorekoa, usain txarrarekin, akerrak izaten duen antzekoarekin edo azetilenoaren antzekoarekin.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Traganus epitetoa grekotik dator, akerra, esan nahi duen "tragos" hitzetik. Jariatzen duen usainagatik, akerraren antzekoa.

## Jangarritasuna

Ez da jangarria.

### Nahasketa arriskua

Cortinarius camphoratus da, zalantzarik gabe, espezie hurbilena.

## Sasoia eta lekua

Udan eta udazkenean. Koniferoen eta hostozabalen basoetan.

### Banaketa eremua

Kanada, Alaska, Ameriketako Estatu Batuak, Europa, Errusia, Japonia, Taiwan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 216 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa.. Ediciones Omega, S. A. Barcelona, 179 or. ISBN 84-282-05640-X (T. 2). ISBN: 84-282-0538-8 (O.C.)..
* ↑ Cortinarius traganus: GBIF—the Global Biodiversity Information Facility.

## Kanpo estekak

* Datuak: Q948871
* Multimedia: Cortinarius traganus / Q948871
# Cortinarius triformis

Cortinarius triformis Cortinariaceae familiako onddo espezie bat da. Jan daiteke, baina balio gutxi du sukaldaritzan.
Sinonimoak: Agaricus ingricus, Gomphos triformis, Telamonia triformis, Hydrocybe triformis.

## Deskribapena

Kapela: 4 eta 10 cm bitarteko diametrokoa, konikoa gaztetan, gero ganbila, titi zabal batekin, erdira mamitsua. Azal horixka-ilehori kolorekoa edo krema-okre antzekoa, berezko zuntz txikiekin. Higrofanoa, marroi-gorrixka ilun kolorekoa zopatuta dagoenean. Ertz izurtua eta mehea.
Orriak: Estu, kafesnearen kolorekoak.
Hanka: Zurixka, zilar kolorekoa goialdean, batzuetan desagertzen den zuntz-lerro batekin. 3,5 eta 8 cm bitarteko garaierakoa eta 1 eta 1,5 cm bitarteko lodierakoa. 3 cm-ko diametroa duen erraboil puztu oboide-fusiforme batekin. Gortina zuri eta iheskor batekin.
Haragia: Trinkoa, zuria kapelarena, urtsua eta grisaxka samarra oinarena. Usain atsegina du eta zapore leuna. Kolore gorria hartzen du fenolanilina erreaktiboarekin.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Jangarria, baina balio gastronomiko txikikoa.

### Nahasketa arriskua

Cortinarius turgidus delakoarekin nahas daiteke.

## Sasoia eta lekua

Urritik azarora, hostozabalen azpian.

### Banaketa eremua

Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 464 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 177 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cortinarius triformis: GBIF—the Global Biodiversity Information Facility.

## Kanpo estekak

* Datuak: Q10525946
* Multimedia: Cortinarius triformis / Q10525946
# Cortinarius torvus

Cortinarius torvus Cortinariaceae familiako onddo espezie bat da. Ez da jangarria, usain txarra du eta toxikoa den susmoak ere badaude.
Sinonimoak: Agaricus umbrinus, Cortinarius umbrinus, Telamonia torva, Gomphos torvus, Hydrocybe torva, Cortinarius torvovelatus.

## Deskribapena

Kapela: 4 eta 9 cm arteko diametrokoa, lehenik hemisferikoa, gero ganbila, azkenean zabaldu egiten da, ertza makurtua. Azala erabat bereizgarria, nahiko lodia, ez oso trinkoa, lehorra. Hasieran gaztaina kolore argikoa, eta gero arre-gris-arrosakara, azkenik haritsu-ezkatatsua eta zetadun bilbe antzeko batez estalia, ertzean zurixka.
Orriak: Zabal, orritxoekin, lodiak, eskotatuak edo ia itsatsiak, arrexka kolorekoa lila koloreko orbanekin eta azkenik kanela kolorekoa.
Orri eskotatuak: Oinera iritsi baino lehentxeago eskote txiki bat duten orriak.
Hanka: Espeziea gaztea denean, 2 cm arteko lodiera duen erraboil handi batean beherantz lodituta, azkenik luzanga eta oinarrira mehetua; betea, sendoa, zetaduna eta goiko aldean tonu moreak ditu. Beheko 2/3ak lila kolorez zikindutako zorro zurixka batez estalia dago, eta goiko aldean eraztun bereizgarri bat geratzen da. Gortina ez du oso lodia, zurixka eta iheskorra.
Haragia: Zurixka, apur bat morea, arrosa samarrekoa oinaren oinarrian. Usain sendoa du eta nazkagarria.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Es da jangarria usain txarra duelako.

### Nahasketa arriskua

Oinaren ezaugarriengatik erraz ezagutzen da.

## Sasoia eta lekua

Udazkeneko espeziea, hostogalkorren basoetan ateratzen da, betez ere pagoen azpian.

### Banaketa eremua

Europa, Ipar Amerika, Japonia, Errusia, Mongolia, Turkia, Kaukasia, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo.. (1987). Guia fotografica y descriptiva 800 especies a todo color. Iberduero, 466 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 374 or. ISBN 84-87997-86-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 232 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 218 or. ISBN 84-282-0865-4..
* ↑ Cortinarius torvus: GBIF—the Global Biodiversity Information Facility.

## Kanpo estekak

* Datuak: Q10682056
* Multimedia: Cortinarius torvus / Q10682056
# Cortinarius triumphans

Cortinarius triumphans Cortinariaceae familiako onddo espezie bat da. Cortinarius jangarri gehienak bezala, ez da interesgarria sukaldaritzarako.
Sinonimoak: Gomphos triumphans, Phlegmacium triumphans.

## Deskribapena

Kapela: 6 eta 12 cm arteko diametrokoa, hasieran esferikoa, eta gero zabaldu egiten da eta ertzak biribilduak izaten ditu gaztetan. Azala likatsua hezetasunarekin, ia ezkatak diren zuntzexkak ditu, eta hori-lehoi kolorea du.
Orriak: Eskotatuak, estu, gris-urdinxkak gaztetan, gero okre antzeko kolorekoak.
Orri Eskotatuak: Oinera iritsi baino lehentxeago eskote txiki bat duten orriak.
Hanka: Zilindrikoa, oinarrian zabaltxoagoa, kolore zurixka-horixka du, eta eraztunaren azpian lehoi koloreko eskumutur mailakatuak ditu, gortinaren hondarrak dira eta espezie honi Pholiota baten itxura ematen diote.
Haragia: Okre-zurixka kolorekoa, amoniakoarekin horiz tindatzen da, Variecolor taldeko espezieak bezala (variecolor, nemoreus, eta largus,). Ez du usain nabarmenik eta zapore gozoa du.
Etimologia: Cortinarius hitza, Gortinatik dator, gortina eta guzti, errezelaren hondakin bereizgarriak direla eta. Triumphans epitetoa latinetik dator, arrakasta esan nahi duen "triumphans" hitzetik. Bere tamainagatik eta onddo apainduaren itxura ederragatik.

## Jangarritasuna

Jangarria da.

### Nahasketa arriskua

Cortinarius subtriumphans delakoarekin, baina honek kapela eta haragia gorrixkak ditu (ez horia)

## Sasoia eta lekua

Udan eta udazkenean urkien azpian, zohikaztegietan eta leku hezeetan.

### Banaketa eremua

Europa, Errusia, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 219 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 151 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 206 or. ISBN 84-282-0865-4..
* ↑ Cortinarius triumphans: GBIF—the Global Biodiversity Information Facility.

## Kanpo estekak

* Datuak: Q2511449
* Multimedia: Cortinarius triumphans / Q2511449
# Cortinarius turbinatus

Cortinarius turbinatus Cortinariaceae familiako onddo espezie bat da.
Sinonimoak: Dermocybe palustris var. sphagneti, Dermocybe vulcanica, Cortinarius palustris f. sphagneti, Dermocybe sphagneti, Dermocybe tubaria.

## Deskribapena

Kapela: 5 eta 10 cm bitarteko diametrokoa, haragitsua, hasieran ganbila gero zabaldua, gaztetan zuria plaka zuriekin (errezelaren arrastoak), gero hori-okre kolorekoa tindu oliba antzeko kolorekoekin, amaieran lehoi kolorekoa pixka bat herdoil kolorekoa. Likatsua.
Orriak: Itsatsiak, eskotatuak, estu, ertz pixka bat koskadunarekin eta krema-okre kolorekoak isla haragi kolorekoekin.
Orri eskotatuak: Oinera iritsi baino lehentxeago eskote txiki bat duten orriak.
Hanka: Zilindrikoa, tronpo formako erraboil oso baztertuarekin. Zuri-krema kolorekoa da, zahartzean horitu egiten da eta gortina zuri ugari izaten du.
Haragia: Zuria eta gozoa. Espora-jalkina, marroi-herdoil kolorekoa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Jangarria, baina interes gastronomikorik gabea.

### Nahasketa arriskua

Cortinarius subturbinatus oso antzekoa da.

## Sasoia eta lekua

Udan eta udazkenean. Hostozabalen basoetan.

### Banaketa eremua

Ameriketako Estatu Batuak, Europa, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 224 or. ISBN 84-505-1806-7..
* ↑ Cortinarius turbinatus: GBIF—the Global Biodiversity Information Facility.

## Kanpo estekak

* Datuak: Q10460228
# Cortinarius variecolor

Cortinarius variecolor Cortinariaceae familiako onddo espezie bat da. Agian kontsumi liteke, baina kalitate eskasa du eta, gainera, beste Cortinarius toxiko edo susmagarri batzuekin nahasteko arriskua dago.
Sinonimoak: Agaricus polychrus, Pholiota variecolor, Phlegmacium variecolor, Cortinarius largus var. variecolor, Gomphos variecolor.

## Deskribapena

Kapela: 6 eta 10 cm bitarteko diametrokoa. Hemisferikoa, leuna, hasieran more kolorekoa eta gero gorri-adreilu kolorekoa, oso iluna gainazal denean. Geruza bereizgarriarekin, ertz fina eta beherantz biribildua onddo helduan.
Orriak: Estu samar, ia itsatsiak oinari, hasieran more kolorekoak eta gero gorri-errearen kolorekoak.
Hanka: 6 eta 8 cm bitarteko garaierakoa eta 1,5 eta 2,5 cm bitarteko lodierakoa. Argia, gero zurbila ia zurixka-more kolorekoa, erraboilduna, hondoan fibrila moreekin.
Haragia: Zurixka edo ñabardura more arinekin, arrexka samarreko kolorekoa helduan. Zapore gozokoa. Lurrustel usain handiarekin.
Etimologia: Cortinarius hitza, grekotik dator, gortina eta guzti, errezelaren hondakin bereizgarriak direla eta. Variecolor epitetoa latinetik dator, askotariko, esan nahi duen "varius" hitzetik eta kolorea, esan nahi duen "color" hitzetik. Kolorez aldatzen delako.

## Jangarritasuna

Jangarri kaskarra

### Nahasketa arriskua

Cortinarius largus eta Cortinarius praestans delakoekin nahasten da. Cortinarius variecolor espeziearen ezaugarri berezietako bat da, jariatzen duen lurrustel usaina.

## Sasoia eta lekua

Udan eta udazkenean. Lurzoru karedunetan hostogalkorren edo koniferoen basoetan. Zirkulutan agertzen da, taldekoia.

### Banaketa eremua

Kanada, Ameriketako Estatu Batuak, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 208 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 217 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Cortinarius variecolor: GBIF—the Global Biodiversity Information Facility.

## Kanpo estekak

* Datuak: Q84821083
* Multimedia: Cortinarius variecolor / Q84821083
# Cortinarius tubarius

Cortinarius tubarius Cortinariaceae familiako onddo espezie bat da. Espezie urria eta gutxi aztertua. Toxikoa izan daiteke.
Sinonimoak: Dermocybe palustris var. sphagneti, Dermocybe vulcanica, Cortinarius palustris f. sphagneti, Dermocybe sphagneti, Dermocybe tubaria.

## Deskribapena

Kapela: Tamaina txikikoa da, eta 5 cm-ko diametrora ere ez dute hartzen, eta normalean 1 eta 4 cm bitarteko diametroa izaten dute. Jaiotzean forma hemisferikoa izaten dute, laster ganbila eta, azkenik laua, ale gazteak erdigunea nabarmena dute eta paradoxikoki unbilikatua zahartzean. Kapelaren azala okre antzeko kolorekoa da, erdigune ilunagoarekin eta ertzera zurbilduz, pruinaduna edo baita fibrilosoa ere, batez ere gaztetan. Ertza nabarmen ildaskatua, batzuetan ia erdiraino ildaskatzen da, gardentasunagatik, espezie higrofanoa delako.
Orriak: Adnatuak eta oso zabal, sabeldun samarrak, ale gazteetan horixkak, laster marroi kolorez tindatuak burdin koloreko ñabarduraren batekin, oso erregular antolatuta.
Hanka: Luzanga edo proportzionatua, sarritan inkurbatua eta zilindrikoa, zaila, okre kolorekoa, baina, oinarritik hasita tonu arre-beltzaxkaz ilunduaz joaten da. Fibrila zuriz estalia, eta euriaren eraginez desagertu daitezke, eta gortina oso urria eta iheskorra du.
Haragia: Urria eta tinkotasun gutxikoa, kapelarena biguna eta oinean zaila, usaingabea eta zapore gutxikoa.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Ez da jangarria.

### Nahasketa arriskua

Edozein Alnicola-rekin, edozein Tubaria-rekin edo edozein Naucoria-rekin nahas daiteke. Espezie hauek azterketa mikroskopiko xehe baten ondoren baino ezin dira bereizi, eta ezinezkoa da mikroskopio gabe sailkatzea.

## Sasoia eta lekua

Udazkenean. Habitat desberdinetan ateratzen da. Espezie urria da eta gutxi aztertu da.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 226 or. ISBN 84-282-0865-4..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Cortinarius tubarius: GBIF—the Global Biodiversity Information Facility.

## Kanpo estekak

* Datuak: Q10551918
* Multimedia: Cortinarius tubarius / Q10551918